# Bosco Adventure

### Izvor: Wikipedija

Bosco Adventure
Bosco Adventure (ボスコ アドベンチャ)
Format | Anime/Avantura/Pustolovni
Trajanje | 25 minuta
Autor(i) | Taku Sugiyama
Glume | (glasovi)

- Yuko Minaguchi
- Koichi Yamadera

Država porijekla | Japan
TV kuća | Yomiuri TV
Emitiranje | 1986.–1987.
Broj epizoda | 26
U Hrvatskoj | '91 TV Novi Sad

Bosco Adventure je japanski anime tv serijal kojeg je 1986. izdao japanski studio Nippon Animation. Inspiriran je knjigama talijanskog pisca za djecu, Tonya Wolffa. [1] Serija je doživjela veliku popularnost u Europi krajem 80ih i početkom 90ih, pogotovo u Francuskoj, Italiji i Japanu. Nikada nije prevedena na engleski, odnosno izdana na anglo-američkom tržištu. Japanski DVD je izdat 23.7.2003.

## [uredi] Sadržaj

Glavna tema serije je povratak vilinske princeze Apricot u svoju zemlju, Fountain land, nakon što je oteta od strane zlikovaca Hoodmana, Jacka i Franza. Njenu zemlju je zauzeo zli Scorpion, a ona ju jedina može osloboditi tako što će na punom pomračenju Sunca sjesti na prijestol. Princeza, sa svojom vjernom pticom Speakom, uspijeva pobjeći sa broda zlikovaca uz pomoć hrabrih čovjekolikih životinja - Froga, Tuttya i Ottera. Putujući s njima u zračnom balonu zvanom Bosco, princeza će neočekivano dospjeti u raznorazne avanture i bolje upoznati svoje suputnike, naročito Froga. Anime ima jak apel na brigu o vodi kao osnovnom izvoru života na zemlji.

## [uredi] Likovi

### [uredi] Pozitivci

#### [uredi] Glavni

Princeza Apricot - Glas posudila Yuko Minaguchi

  Ljubazna, darežljiva i druželjubiva, princezina je misija da se vrati natrag u svoju domovinu prije totalnog pomračenja sunca. Njene roditelje je ubio zli Škorpion. Na brodu Bosco, ispočetka se prema njoj odnose kao prema pravoj princezi, no ona je jasno dala do znanja da se želi osjećati dijelom posade, tako da je dobila prikladan nadimak - Apri i ravnopravno mjesto na brodu. Ona je ta koja ohrabruje ostatak ekipe da pomognu drugima u nevolji, i uvijek traži svijetlu stranu u svakome problemu. Tijekom serije, njen odnos sa Frogom se produblje, sve do samoga kraja.

Frog

  Hrabar, jak i spretan, nezvanični vođa Bosco ekipe. Dobar prijatelj s Tuttyem i Otterom, premda se s prvim često svađa tijekom serije zbog oprečnih mišljenja. Zaljubljen u Apricot.

Tutty

  Tutty je pametan i inteligentan, iza svakog pokreta koji posada napravi. Izumitelj svih popratnih vozila, čak i samoga Bosco broda, koji je prije služio kao šumska kućica. Često se svađa sa Frogom. Uvijek ima pravu ideju u pravo vrijeme.

Otter - Glas posudio Koichi Yamadera

  Pomalo strašljiv i stidljiv, ali i u isto vrijeme jako koristan, inžinjer Bosco broda. Većinu vremena provodi na tavanu jer održava vatru. Dobro kuha, te pomaže Tuttyu u svakoj njegovoj zamisli.

Speak

  Apricotina mehanička ptica koja ponavlja zadnje riječi, nalik tukanu. Ne pojavljuje se u epizodama 04, 05, 06, 07, 11, 14, 15, 16, 20 i 24.

#### [uredi] Sporedni

Ender

  Plemić iz Fountain landa, pojavljuje se od 13-21 epizode, te u 26. Saopćio je princezi važnu poruku iz domovine i uputio je u njenom zadatku. Ispočetka se nije dobro slagao s muškim dijelom posade, ali su se nesuglasice smanjivale kako se priča odmicala.

Owl

  Mudra sova Bosco šume. U prvoj epizodi pomaže Otteru sa Speakom, a kasnije se pojavljuje na kraju većine epizoda, u posebnoj kratkoj i poučnoj pričici s ostalim likovima iz Bosco šume.

Rabby - Glas posudila Naoko Watanabe

  Luckasti zec iz Bosco šume.

Hedgy

  Luckasti jež iz Bosco šume.

Crow

  Luckasta vrana iz Bosco šume.

Jenny - Glas posudila Miki Itou

  Zečica iz Bosco Šume.

Araiguma Glas posudila Chieko Honda

  Rakun iz Bosco šume.

Kasasagi

  Ševa iz Bosco šume, ljubavna meta stare vrane.

Giant

  Pojavljuje se u 2. epizodi na Planini pospanoga diva.

Leon

  Vođa Oaze, pojavljuje se u 8. i 9. epizodi.

Pansa

  Leonov savjetnik, također se pojavljuje u 8. i 9. epizodi.

Unicorn - Glas posudila Hiromi Tsuru

  Pojavljuje se u 10. i 11. epizodi, sam na tajanstvenom otoku.

### [uredi] Negativci

#### [uredi] Glavni

Hoodman - Glas posudio Banjo Ginga

  Zakukuljeni Škorpionov plaćenik, gazda broda nazvanog Škorpion i pomoćnika Jacka i Franca. Progoni Bosco brod iz epizode u epizodu, čineći priču dinamičnom. Njegov jaki i strašni stav slabi prema kraju serije.

Jack - Glas posudio Sanji Hase

  Mačkoliki Hoodmanov sluga, drugi dio tandema s Franzom. Izgleda opako, ali je zapravo nespretan.

Franz - Glas posudio Kenichi Ogata

  Patuljasti Hoodmanov sluga; sliči Enderu, voli jesti i upravlja brodom.

#### [uredi] Sporedni

Damia

  Možda najimpresivniji lik serije; mlada, lijepa i opasna djevojka. Škorpionova desna ruka, prvi puta se pojavljuje u 13. epizodi, a od 15. epizode sama pokušava uhvatiti princezu, što joj ne polazi za rukom radi konstantnih svađa sa Hoodmanom.

Koumori (Glasnik): Šišmiš, Škorpionov glasik. Prenosi poruke od svog gospodara Hoodmanu i savjetuje ga pri hvatanju princeze. Prvi put se pojavljuje u 5. epizodi. Scorpion

  Novi tajanstveni vladar Fountain landa. Njegov glas čujemo prvi put u 5. epizodi, iza paravana u 13., a u pravom obliku u 24. epizodi.

Oja

  Veliki gušter, vođa plemena koje je zarobilo Apricot u 13. epizodi.

## [uredi] Glazba

Pozadinska glazba serije je raznolika; varira od veselih do nostalgičnih nota, sa karakterističnim japanskim zvukovima. Glavne pjesme, izdane na DVD-u su: Tokimeki wa Forever (ときめきはForever, uvodna pjesma, vokal - Noriko Hidaka), Hareta hi nimo ai wo kudasai (はれたひにもあいをください, završna pjesma, vokal - Noriko Hidaka), Kara Kara Makkura (カラカラまっくら, vokale posudili glumci koji su dali glasove likovima Hoodmana, Jacka i Franza) i Bosco Adventure (ボスコアドベンチャー, gdje su vokale posudili glumci koji su dali glasove likovima Apricot, Froga, Tuttya i Ottera).

## [uredi] Izdanja izvan Japana

- Cameroon, pod naslovom "Les aventures du Bosco", na Mangi 1992.
- Egypt, nije prevedena na arapski, puštena je francuska sinkronizacija na Egyptian Channelu 3 u ranim 90im.
- Estonia, pod naslovom "Bosco Seiklused" 1996.
- France, pod naslovom "Les aventures du Bosco", prikazana na televiziji La Cinq 1990.
- Hungary, pod naslovom "A Bosco léghajó kalandjai", prikazana na televiziji Msat.
- Israel, pod naslovom "Havurat Hatzav Hameofef", prikazana na televiziji Israeli Channel 1.
- Italy, pod naslovom "La principessa dai capelli blu", prikazana na televiziji Italia 1 1988.
- Poland, pod naslovom "Przygody Bosco".
- Russia, pod naslovom "Приключения Боско" (Prikljuchenija Bosko) 1991.
- South Korea, pod naslovom "날아라 거북선" na Korean Broadcasting System|KBS televiziji 1987.
- Spain, Mexico, Chile, pod naslovom "Las aventuras de la nave Bosco"
- Yugoslavia, pod naslovom "Plava Princeza", prikazana na televiziji Novi Sad 1991.

## [uredi] Reference

1. ↑ Predložak:Ann anime. Accessed 2007-03-19.

## [uredi] Vanjske poveznice

- [1] zvanična stranica.
- [2] net profil.
- [3] sadržaj svih epizoda.
- [4] fan site

Dobavljeno iz "http://hr.wikipedia.org../../../b/o/s/Bosco_Adventure_817f.html"

Posebno:Categories: Potreban bolji naslov | Potreban prijevod | Nedostaju wikipoveznice | Potrebno wikipedizirati | Manga i anime

##### Views

- Članak
- Razgovor
- Trenutna inačica

##### Traži

##### Drugi jezici

- English
- 한국어
- עברית
- 日本語
- Српски / Srpski